
DR 31.7.2018                                                                    165                   

 
Untuk makluman Ahli Yang Berhormat juga, kementerian juga ada mewujudkan satu 

skuad yang kita namakan Skuad Tindakan Aduan dan Resolusi (STAR) dan Special Action 
Squad (SAS). Untuk apa? Untuk menyelesaikan aduan rakyat dengan cepat dan pantas. 

Tuan Yang di-Pertua, program penyeragaman harga dan pemberian subsidi 
bersasar juga menjadi tumpuan kementerian ini. Kenapa harga di Sabah dan Sarawak, di 
kawasan pedalaman, barangan-barangan keperluan utama harganya sama di tempat kita di 
Petaling Jaya atau di Damansara atau di Pulau Pinang. Itu kerana adanya program 
penyeragaman harga yang dibuat oleh kementerian ini. Ini membolehkan rakyat dan rakan-
rakan kita di Sabah, Sarawak dan di pedalaman menikmati harga yang sama. Program ini 
bermaksud kerajaan memberikan subsidi untuk membayar kos pengangkutan yang 
membawa barang-barang keperluan ini ke kawasan pedalaman. 

Tuan Yang di-Pertua, seperti disebut oleh Yang Berhormat Lawas tadi, kementerian 
sememangnya mengadakan kerjasama strategik bersama hypermarket terpilih untuk 
menawarkan harga berpatutan bagi barangan keperluan pengguna dengan membawa 
program ini ke kawasan-kawasan pedalaman, kawasan luar bandar. Itu dalam perancangan 
kementerian.  

Kementerian juga bersama dengan agensi yang lain terutama Kementerian 
Pertanian dan Industri Asas Tani, berusaha untuk memastikan bekalan mencukupi dan 
ditawarkan pada harga yang munasabah. Inisiatif yang dibuat oleh kementerian juga untuk 
makluman Ahli Yang Berhormat, kita telah membangunkan satu sistem yang kita namakan, 
dengan izin, Price Watch yang mengandungi sejumlah barangan, 417 barangan yang 
merupakan kalau rakyat pergi berbelanja di pasar, barangan inilah yang rakyat beli.  

Price Watch ini bermaksud semua maklumat tentang barangan, harga dan lokasi 
mana menjual pada harga rendah atau harga tinggi setiap hari boleh diketahui dengan hanya 
memuat turun aplikasi Price Watch ini di dalam telefon pintar kita. 

■2220 

 Kalau satu hari kita hendak keluar sahaja dari rumah hendak berbelanja Tuan Yang 
di-Pertua, kita tekan iaitu kita hendak beli ayam, kita hendak beli susu, tekan sahaja, maka 
Price Watch ini boleh memberi maklumat terus di hujung jari. Jadi, sebab dia boleh memberi 
maklumat premis mana yang memberikan harga rendah untuk perbelanjaan yang jimat dan 
berhemah. Ini aplikasi yang memang saya hendak ambil peluang ini untuk menguar-uarkan 
dengan rakan-rakan Ahli Yang Berhormat. Sila. 

 Puan Hajah Siti Zailah binti Mohd Yusoff [Rantau Panjang]: Terima kasih. 
Terima kasih Tuan Yang di-Pertua, terima kasih Yang Berhormat Menteri.  

Saya mengucapkan tahniah di atas inisiatif yang begitu baik yang dibuat oleh pihak 
kementerian. Cuma untuk berkaitan dengan masyarakat di luar bandar, mungkin tidak semua 
yang ada kemudahan sebagaimana yang disebut oleh Yang Berhormat terutama di kawasan 
sempadan. Ini sebab kebanyakan barangan ini, penjual mengimport sayur, makanan 
daripada negara jiran.  

Contoh kalau di Rantau Panjang, ambil barangan daripada seberang dan harga 
tertakluk kepada kedudukan nilai Ringgit juga. Apabila nilai Ringgit Malaysia turun, harga 
modal akan menjadi mahal, maka kos akan menjadi meningkat. Jadi, macam mana pihak 
kementerian ingin memantau isu-isu sebegini yang melibatkan persempadanan dan mungkin 
juga disebabkan orang tengah yang mungkin melibatkan terutama masyarakat kampung 
yang susah kita hendak kesan melalui teknologi moden. Minta penjelasan. 

 Dato’ Saifuddin Nasution bin Ismail: Terima kasih rakan saya dari Rantau 
Panjang. Saya akui hal yang dibangkitkan tadi. Hakikat yang saya ingin kongsikan adalah 
ketika kita mengambil alih teraju pemerintahan, kita berada dalam satu keadaan di mana 
dalam konteks yang sedang kita bicarakan ini misalnya, berapa nilai import makanan kita. 

Saya kongsi data 2017, jumlahnya RM51 bilion import makanan kita. Berapa pula 
eksport makanan kita pada tahun 2017, jumlahnya RM31 bilion. Kita mengalami defisit 
sebesar RM20 bilion.  

 

 



Untuk makluman Ahli Yang Berhormat juga, kementerian juga ada mewujudkan satu. skuad yang kita namakan Skuad Tindakan Aduan dan Resolusi (STAR) dan Special Action Squad (SAS). Untuk apa? Untuk menyelesaikan aduan rakyat dengan cepat dan pantas. Tuan Yang di-Pertua, program penyeragaman harga dan pemberian subsidi bersasar juga menjadi tumpuan kementerian ini. Kenapa harga di Sabah dan Sarawak, di kawasan pedalaman, barangan-barangan keperluan utama harganya sama di tempat kita di Petaling Jaya atau di Damansara atau di Pulau Pinang. Itu kerana adanya program penyeragaman harga yang dibuat oleh kementerian ini. Ini membolehkan rakyat dan rakan- rakan kita di Sabah, Sarawak dan di pedalaman menikmati harga yang sama. Program ini bermaksud kerajaan memberikan subsidi untuk membayar kos pengangkutan yang membawa barang-barang keperluan ini ke kawasan pedalaman. Tuan Yang di-Pertua, seperti disebut oleh Yang Berhormat Lawas tadi, kementerian sememangnya mengadakan kerjasama strategik bersama hypermarket terpilih untuk menawarkan harga berpatutan bagi barangan keperluan pengguna dengan membawa program ini ke kawasan-kawasan pedalaman, kawasan luar bandar. Itu dalam perancangan kementerian. Kementerian juga bersama dengan agensi yang lain terutama Kementerian Pertanian dan Industri Asas Tani, berusaha untuk memastikan bekalan mencukupi dan ditawarkan pada harga yang munasabah. Inisiatif yang dibuat oleh kementerian juga untuk makluman Ahli Yang Berhormat, kita telah membangunkan satu sistem yang kita namakan, dengan izin, Price Watch yang mengandungi sejumlah barangan, 417 barangan yang merupakan kalau rakyat pergi berbelanja di pasar, barangan inilah yang rakyat beli. Price Watch ini bermaksud semua maklumat tentang barangan, harga dan lokasi mana menjual pada harga rendah atau harga tinggi setiap hari boleh diketahui dengan hanya memuat turun aplikasi Price Watch ini di dalam telefon pintar kita. #2220. Kalau satu hari kita hendak keluar sahaja dari rumah hendak berbelanja Tuan Yang di-Pertua, kita tekan iaitu kita hendak beli ayam, kita hendak beli susu, tekan sahaja, maka Price Watch ini boleh memberi maklumat terus di hujung jari. Jadi, sebab dia boleh memberi maklumat premis mana yang memberikan harga rendah untuk perbelanjaan yang jimat dan berhemah. Ini aplikasi yang memang saya hendak ambil peluang ini untuk menguar-uarkan dengan rakan-rakan Ahli Yang Berhormat. Sila. Puan Hajah Siti Zailah binti Mohd Yusoff [Rantau Panjang]: Terima kasih. Terima kasih Tuan Yang di-Pertua, terima kasih Yang Berhormat Menteri. Saya mengucapkan tahniah di atas inisiatif yang begitu baik yang dibuat oleh pihak kementerian. Cuma untuk berkaitan dengan masyarakat di luar bandar, mungkin tidak semua yang ada kemudahan sebagaimana yang disebut oleh Yang Berhormat terutama di kawasan sempadan. Ini sebab kebanyakan barangan ini, penjual mengimport sayur, makanan daripada negara jiran. Contoh kalau di Rantau Panjang, ambil barangan daripada seberang dan harga tertakluk kepada kedudukan nilai Ringgit juga. Apabila nilai Ringgit Malaysia turun, harga modal akan menjadi mahal, maka kos akan menjadi meningkat. Jadi, macam mana pihak kementerian ingin memantau isu-isu sebegini yang melibatkan persempadanan dan mungkin juga disebabkan orang tengah yang mungkin melibatkan terutama masyarakat kampung yang susah kita hendak kesan melalui teknologi moden. Minta penjelasan. Dato' Saifuddin Nasution bin Ismail: Terima kasih rakan saya dari Rantau Panjang. Saya akui hal yang dibangkitkan tadi. Hakikat yang saya ingin kongsikan adalah ketika kita mengambil alih teraju pemerintahan, kita berada dalam satu keadaan di mana dalam konteks yang sedang kita bicarakan ini misalnya, berapa nilai import makanan kita. Saya kongsi data 2017, jumlahnya RM51 bilion import makanan kita. Berapa pula eksport makanan kita pada tahun 2017, jumlahnya RM31 bilion. Kita mengalami defisit sebesar RM20 bilion.